Minxura l-Imħabba Ħabbejtek, wara l-ħwejjeġ minxura fuq il-perċa Taħt liżar, bir-riħa ta' sidrek ixxebblek m'imnieħri Ħabbejtek, mat-tokki tqal tal-arloġġ fl-intrata Ma' kull darba li ħallejna ħwejjiġna jiġru mal-art u nsejna li għada se jerġa' jisbaħ … Ħabbejtek ma' kull bewsa li sraqna bit-togħma tan-nikotina f'ħalqna għadd 35 LXXXV 7 u rajt fik dak li int stess ma stajtx tara kull darba li pruvajt tkellimni u ma stajtx. Għax il-vuċi tiegħek tiżvinta bħal spirtu fi flixkun miftuħ U nifsek biss inħoss m'għonqi kiesaħ mal-kordi ħiemda tal-vjolin. Xtaqt smajt il-melodija ta' leħnek tiżfen mar-raxx tal-mewġ U li qbadna id f'id u ħallejna l-baħar jiblagħna Forsi … konna nsiru ħaġa waħda fil-qiegħ mar-ramel u l-arzell Iżda .. minxura l-imħabba bħal-labar tal-inxir li tilfu battalja kontra r-riħ u ma jifdal xejn għajr ħabel jitbandal Hekk hi minxura l-imħabba. … Leħen il-Malti